ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว

เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม และเสี้ยวชีวิต ที่เขียนโดยซาเอกิซัง และวาดภาพประกอบโดยฮาเนะโคโตะ เดิมเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 โดยตั้งแต่เดือนมิถุนายน พ.ศ. 2562 สำนักพิมพ์จีเอบุงโกะ ในเครือเอสบีครีเอทีฟได้วางจำหน่ายไลต์โนเวลถึงเล่มที่ 10  มังงะได้รับการดัดแปลงที่วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนมกราคม พ.ศ. 2565 และเมื่อเดือนสิงหาคม พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 4 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2566 โดยมีการประกาศฤดูกาลที่ 2 แล้ว

**เรื่องย่อ**
เรื่องราวเกี่ยวกับฟุจิมิยะ อามาเนะ ที่อาศัยอยู่คนเดียวในแมนชัน กับชิอินะ มาฮิรุ สาวงามอันดับหนึ่งของโรงเรียนอาศัยอยู่ห้องข้าง ๆ กันกับอามาเนะ พวกเขาทั้งสองไม่มีความสัมพันธ์อะไรกันเลย กระทั่งในวันที่ฝนตก อามาเนะได้เห็นมาฮิรุนั่งคนเดียวอยู่บนชิงช้าในที่สวนสาธารณะท่ามกลางสายฝน โดยเธอไม่มีร่ม อามาเนะจึงยื่นร่มให้กับเธอ หลังจากนั้นความสัมพันธ์ที่ไม่มีชื่อเรียกก็ได้เริ่มต้นขึ้น

**ตัวละคร**
Fujimiya Amane
*วันเกิด: 8 พฤศจิกายน
Voiced by|ไทโตะ บัง
เพื่อนร่วมห้องที่อาศัยอยู่ห้องข้าง ๆ กันในแมนชันเดียวกันกับมาฮิรุ อยู่ชั้น ม.4 เริ่มใช้ชีวิตอยู่คนเดียว เป็นคนที่ไม่ถนัดงานบ้านทุกชนิด อามาเนะเป็นคนที่กำลังสิ้นหวังเพราะมีเพื่อนน้อย 
โคโนะ ไลต์โนเวล งะ ซูโงอิ! หมวดตัวละครชายยอดนิยม อามาเนะได้อันดับที่ 5 ในฉบับปี พ.ศ. 2565 อันดับที่ 3 ในฉบับปี พ.ศ. 2566 อันดับที่ 1 ในฉบับปี พ.ศ. 2567 และอันดับที่ 3 ในฉบับปี พ.ศ. 2568
Shiina Mahiru
*วันเกิด: 6 ธันวาคม
*ส่วนสูง: 156 ซม.
Voiced by|มานากะ อิวามิ
เพื่อนร่วมห้องที่อาศัยอยู่ห้องข้าง ๆ กันในแมนชันเดียวกันกับอามาเนะ เป็นสาวงามอันดับหนึ่งของโรงเรียน นิสัยเรียบร้อย ผลการเรียนดี ยิ้มแย้ม ถูกเรียกว่าเป็น "นางฟ้า" 
โคโนะ ไลต์โนเวล งะ ซูโงอิ! หมวดตัวละครหญิงยอดนิยม มาฮิรุได้อันดับที่ 8 ในฉบับปี พ.ศ. 2563 อันดับที่ 2 ในฉบับปี พ.ศ. 2564 และอันดับที่ 1 สี่ปีติดต่อกันตั้งแต่ฉบับปี พ.ศ. 2565
Akasawa Itsuki
*วันเกิด 4 มีนาคม
Voiced by|ทาคุ ยาชิโระ
เพื่อนสนิทและเพื่อนร่วมชั้นของอามาเนะและแฟนหนุ่มของจิโตเสะ
Shirakawa Chitose
*วันเกิด 5 พฤษภาคม
Voiced by|ฮารูกะ ชิราอิชิ
เพื่อนร่วมชั้นของอามาเนะและแฟนสาวของอิสึกิ
Kadowaki Yuuta
Voiced by|เค็นโช โอโนะ
เพื่อนร่วมชั้นของอามาเนะและมาฮิรุ ซึ่งเป็นเอซของทีมกรีฑาของโรงเรียน เขาเป็นที่นิยมในหมู่สาว ๆ ถูกเรียกว่าเป็น "เจ้าชาย"
Fujimiya Shihoko
Voiced by|ฮิซาโกะ คาเนโมโตะ
แม่ของอามาเนะ
Fujimiya Shuuto
Voiced by|มาโกโตะ ฟูรูกาวะ
พ่อของอามาเนะ
Shiina Sayo
Voiced by|มาอิ นากาฮาระ
แม่ของมาฮิรุ

**สื่อ**

**ไลต์โนเวล**
เดิมไลต์โนเวลขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว เริ่มเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 ต่อมาเอสบีครีเอทีฟได้ซื้อต่อไปพิมพ์ถึงเล่มที่ 11 ซึ่งเริ่มเผยแพร่ซีรีส์นี้ภายใต้สำนักพิมพ์ GA Bunko ตั้งแต่เดือนมิถุนายน พ.ศ. 2562
ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ไลต์โนเวลฉบับภาษาไทยแปลไทยโดยชัยพฤกษ์ วุฒิบุญวัฒนา ในภาษาอังกฤษไลต์โนเวลมีลิขสิทธิ์โดยสำนักพิมพ์ en วางจำหน่ายในอเมริกาเหนือ ไลต์โนเวลฉบับภาษาอังกฤษแปลอังกฤษโดยนิโคล ไวล์เดอร์
ส่วนนักวาดเปลี่ยนจากฮาซาโนะ คาซึทาเกะ เป็นฮาเนะโคโตะ ในเล่มที่ 2

**หนังสือไลต์โนเวล**

**มังงะ**
มังงะดัดแปลงประกาศเมื่อวันที่ 18 พฤศจิกายน พ.ศ. 2562 วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่วันที่ 6 มกราคม พ.ศ. 2565 และเมื่อวันที่ 7 มีนาคม พ.ศ. 2568 ได้มีการรวบรวมไว้เป็นเล่มทังโกบง ถึงเล่มที่ 5 มังงะมีลิขสิทธิ์ในประเทศไทยโดยสำนักพิมพ์อนิแม็ก มังงะฉบับภาษาไทยแปลไทยโดยวรลักษณ์ สิงห์ครา

**หนังสือมังงะ**
มังงะภาคแยกที่วาดภาพประกอบโดย Puyo ชื่อว่า Otonari no Tenshi-sama ni Itsu no Ma ni ka Dame Ningen ni Sareteita Ken after the rain, เริ่มตีพิมพ์เป็นตอน ๆ ในเว็บไซต์ Manga Up! เมื่อวันที่ 7 ธันวาคม พ.ศ. 2566 โดยซีรีส์นี้ดัดแปลงมาจากเรื่องสั้นเล่มแรกของไลต์โนเวล

**อนิเมะ**
ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 4 มกราคม พ.ศ. 2565 ที่สร้างโดยสตูดิโอโปรเจกต์นัมเบอร์ไนน์ กำกับซีรีส์อนิเมะโดย ลี่หัว หวัง กำกับการดูแลโดย เคนอิจิ อิมาอิซึมิ เขียนบทโดย เคอิจิโระ โอจิ ออกแบบตัวละครโดย ทาคายูกิ โนงูจิ และเพลงประกอบโดย โมเอะ ฮิวงะ ซีรีส์อนิเมะออกอากาศตั้งแต่วันที่ 7 มกราคม ถึงวันที่ 25 มีนาคม พ.ศ. 2566 ทางเครือข่ายโตเกียวเอ็มเอกซ์ และเครือข่ายอื่น ๆ ชื่อเพลงเปิด Gifuto ร้องโดย มาซาโยชิ โออิชิ ในขณะที่เพลงปิด (ส่วนใหญ่) เป็นการร้องคัฟเวอร์เพลงชื่อ 小さな恋のうた ของ Mongol800 ร้องโดยมานากะ อิวามิ แต่ในตอนที่ 1 ตอนที่ 7 และตอนที่ 12 เพลงตอนจบจะเป็นเพลงเปิด Gifuto, คัฟเวอร์เพลง Aiuta ของ Greeeen ร้องโดยมานากะ อิวามิ และคัฟเวอร์เพลง Kimi ni Todoke ของ flumpool ร้องโดยมานากะ อิวามิ ตามลำดับ ในฝั่งอเมริกาเหนือถือสิทธิ์โดยครันชีโรล
ในวันที่ 8 ตุลาคม พ.ศ. 2566 มีการประกาศทำอนิเมะฤดูกาลที่สองในบัญชีเอ็กซ์ (เดิมคือ ทวิตเตอร์) ของซีรีส์อนิเมะอย่างเป็นทางการ

**รายชื่อตอน**

**การตอบรับ**
หนังสือมียอดขาย 1 แสนเล่ม เมื่อเดือนเมษายน พ.ศ. 2563 จากรายงานของออริคอน ในช่วงสัปดาห์แรกของการวางจำหน่ายไลต์โนเวลเล่มที่ 5 ขายได้ 19,791 เล่มในญี่ปุ่น ซึ่งอยู่อันดับ 1 บนชาร์ตไลต์โนเวลรายสัปดาห์ของออริคอน
ในปี พ.ศ. 2565 ไลต์โนเวลเรื่องนี้อยู่ในอันดับที่ 4 ของหนังสือแนะนำไลต์โนเวลประจำปี โคโนะ ไลต์โนเวล งะ ซูโงอิ! โดยทาการาจิมาชะ ในหมวดบุงโกบง ส่วนในหมวดตัวละครหญิงยอดนิยมอยู่ในอันดับที่ 1 และในหมวดตัวละครชายยอดนิยมอยู่ในอันดับที่ 3 ส่วนในปี พ.ศ. 2566 ไลต์โนเวลเรื่องนี้อยู่ในอันดับที่ 1 ของหนังสือแนะนำไลต์โนเวลประจำปีเล่มเดียวกัน โดยหมวดตัวละครหญิงยอดนิยมอยู่ในอันดับที่ 1 หมวดตัวละครชายยอดนิยมอยู่ในอันดับที่ 1 และหมวดนักวาดภาพประกอบยอดนิยมอยู่ในอันดับที่ 1 เช่นกัน

**ดูเพิ่ม**
 สาวศักดิ์สิทธิ์สีขาวกับบาทหลวงสีดำ ซีรีส์มังงะวาดภาพประกอบโดยฮาซาโนะ คาซึทาเกะ

**หมายเหตุ**

**อ้างอิง**

**แหล่งข้อมูลอื่น**
 เว็บนวนิยาย ที่โชเซ็ตสึกะ นิ นาโร ja- เว็บไซต์ทางการไลต์โนเวล ja- เว็บไซต์ทางการไลต์โนเวลและมังงะ th- เว็บไซต์ทางการอนิเมะ ja- tenshisama_PR ja-  อนิเมะขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว ที่ปีลีปีลี-  อนิเมะขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว ที่แอมะซอนไพรม์วิดีโอ- 23814 en
หมวดหมู่:ไลต์โนเวล
หมวดหมู่:มังงะชุด
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:เว็บคอมิกญี่ปุ่น
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:อนิเมะและมังงะที่สร้างจากไลต์โนเวล
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:โปรเจกต์นัมเบอร์ไนน์
หมวดหมู่:อนิแม็ก
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์
หมวดหมู่:จีเอบุงโกะ